Приложение № 1.3.

**ТЕХНИЧЕСКА СПЕЦИФИКАЦИЯ**

**по обособена позиция № 3**

**„Софтуерна актуализация на банкнотообработващите системи** **CPS1500 5/4“**

Българската народна банка обслужва клиентите си с банкноти, като използва за изброяването им, сортирането им по годност и унищожаването на установените негодни български банкноти, банкнотообработващи системи CPS1500 5/4.

**I. Технически изисквания към софтуерна актуализация:**

Софтуерната актуализация на програмното обезпечаване на 2 броя банкнотообработващи системи CPS1500 5/4 следва да осигури правилното разпознаване и обработка на новите емисии за три номинала, които предстои да бъдат пуснати в обращение, както и на всички съществуващи в обращение номинали и емисии български банкноти.

Инсталираната хардуерна конфигурация на банкнотообработващите системи CPS1500 5/4 следва да бъде запазена без промяна.

Банкнотообработващите системи CPS1500 5/4 следва да бъдат настроени да обработват поотделно всеки един номинал от изброените в таблицата по-долу, като всички изброени емисии на номинала следва да бъдат разпознавани:

|  |  |  |
| --- | --- | --- |
| **Номинална стойност** | **Размери в мм.** | **Емисии\*** |
| 2 лева | 116 х 64 | 2 емисии |
| 5 лева | 121 х 67 | 2 емисии + 1 нова емисия |
| 10 лева | 126 х 70 | 2 емисии + 1 нова емисия |
| 20 лева | 131 х 73 | 2 емисии +1 нова емисия |
| 50 лева | 136 х 76 | 2 емисии |
| 100 лева | 141 х 79 | 1 емисия |

*\*Забележка: информация за конкретните емисии банкноти ще бъде предоставена само на избрания за изпълнител участник с оглед конфиденциалния характер на информацията.*

Режимите на работа при обработката на българските банкноти следва да осигуряват последователна работа с един номинал и последователна работа с един номинал с използване на разделителни бар-код карти.

Режимите на работа при обработката на българските банкноти следва да позволяват:

* изброяване за количество;
* разпознаване за истинност, сортиране по качество за годност и унищожаване на негодните банкноти;
* разделяне на банкнотите от едни номинал по емисии;
* унищожаване на банкнотите само с проверка на специфична защита.

**II. Допълнителни изисквания:**

В случай, че даден участник не е производител на банкнотообработващите системи CPS, то към техническото си предложение за изпълнение на поръчката по обособена позиция № 3, следва да представи актуален документ (писмо, договор, споразумение или друг еквивалентен документ), който да доказва, че същия е оторизиран от страна на производителя и/или официалния представител\* на производителя на банкнотообработващите системи CPS, да извършва софтуерна актуализация за банкнотообработващи системи CPS1500 5/4.

\**В случай на представяне от участника на оторизационно писмо от официален представител на производителя в офертата се прилага и оторизационно писмо, издадено от производителя, с което се упълномощава официалния представител на производителя на банкнотообработващи системи CPS 1500 5/4.*

Участниците следва да се задължат, в случай, че бъдат избрани за изпълнител, че ще сключат споразумение относно предоставянето от страна на Възложителя на необходимите количества и категории (нови, годни, необработени и повредени) български банкноти и мостри на банкноти от всички номинали и емисии за извършване на софтуерната актуализация на банкнотообработващите системи CPS1500 5/4 и условията, при които избраният изпълнител следва да издаде банкова гаранция, покриваща стойността на предоставените банкноти и мостри. Всички разходи в тази връзка са за сметка на избрания изпълнител.

След сключване на договора, избраният изпълнител може писмено да заяви, чеима техническа възможност и желае да снеме данните закатегориите български банкноти от всички номинали и емисии, необходими за извършване на софтуерната актуализация на банкнотообработващите системи CPS1500 5/4 на място при възложителя. В този случай възложителятще осигури достъп на специалисти наизбранияизпълнител,които да извършатснемането на данните и страните няма да сключват споразумение за предоставяне на банкноти.